தமன்னா பாட்டியா

**தமன்னா பாட்டியா** (பிறப்பு 21 திசம்பர் 1989) ஓர் இந்திய நடிகை ஆவார், இவர் பெரும்பான்மையாக தெலுங்கு, தமிழ் மற்றும் இந்தி ஆகிய மொழித் திரைப்படங்களில் நடிக்கிறார். 89 படங்களில் நடித்துள்ள இவர், பல விருதுகளை வென்றுள்ளார், இதில் மூன்று சந்தோஷம் திரைப்பட விருதுகள், இரண்டு சைமா விருதுகள் மற்றும் கலைமாமணி விருது ஆகியவை அடங்கும்.

## ஆரம்பகால வாழ்க்கை
தமன்னா பாட்டியா டிசம்பர் 21, 1989 அன்று பம்பாயில் (இப்போது மும்பை) பிறந்தார். இவரது பெற்றோர் சந்தோஷ் மற்றும் ரஜினி பாட்டியா. இவருக்கு ஆனந்த் பாட்டியா என்ற ஒரு அண்ணன் உள்ளார். இவர் சிந்தி இந்து வம்சத்தைச் சேர்ந்தவர் மற்றும் மேனகாஜி கூப்பர் எஜுகேஷன் டிரஸ்ட் பள்ளியில் பள்ளிப்படிப்பை முடித்தார். இவர் 13 வயதில் நடிப்புக் கலையைப் பயிலத் தொடங்கினார் மற்றும் ஒரு வருடம் பிருத்வி தியேட்டரில் சேர்ந்து, மேடை நிகழ்ச்சிகளில் பங்கேற்றார்.

## திரை வாழ்க்கை
தமன்னா இந்தி திரைப்படமான *சந்த் சா ரோஷன் செஹ்ரா* (2005) மூலம் தனது நடிப்பைத் தொடங்கினார். இவர் தெலுங்கு சினிமாவில் *ஸ்ரீ* (2005) மற்றும் தமிழ் சினிமாவில் *கேடி* (2006) மூலம் அறிமுகமானார். 2007 இல் இவர் *ஹேப்பி டேஸ்* மற்றும் *[[கல்லூரி (திரைப்படம்)|கல்லூரி]]* படங்களில் நடித்ததன் மூலம் இவரது தொழில் வாழ்க்கை பெரும் முன்னேற்றம் கண்டது. இந்தப் படங்களில் இவர் கல்லூரி மாணவியாக நடித்தது விமர்சன ரீதியாகப் பாராட்டப்பட்டது. இரண்டு படங்களும் பொருளாதார ரீதியாக நல்ல வசூலைப் பெற்றன. இந்த வெற்றி இவரை தமிழ் மற்றும் தெலுங்கு சினிமாவில் முன்னணி நடிகையாக உயர்த்தியது.

தமன்னாவின் குறிப்பிடத்தக்க தெலுங்கு படங்களில் *கொஞ்சம் இஷ்டம் கொஞ்சம் கஷ்டம்* (2009), *100% லவ்* (2011), *ஊசரவல்லி* (2011), *ராச்சா* (2012), *தட்கா* (2013), ''பாகுபலி'' (2015), *பெங்கால் டைகர்* (2015), *ஊபிரி* (2016), *[[பாகுபலி 2]]* (2017), *எஃப்2: ஃபன் அண்ட் ஃப்ரஸ்ட்ரேஷன்* (2019), *சைரா நரசிம்ம ரெட்டி* (2019), *எஃப்3: ஃபன் அண்ட் ஃப்ரஸ்ட்ரேஷன்* (2022) ஆகியவை அடங்கும். இவரது குறிப்பிடத்தக்க தமிழ் படங்களில் *[[அயன் (திரைப்படம்)|அயன்]]* (2009), *[[பையா (திரைப்படம்)|பையா]]* (2010), *[[சிறுத்தை]]* (2011), *[[வீரம்]]* (2014), *[[தர்மதுரை (2016 திரைப்படம்)|தர்மதுரை]]* (2016), *[[தேவி]]* (2016), *[[ஸ்கெட்ச் (திரைப்படம்)|ஸ்கெட்ச்]]* (2018), *[[ஜெயிலர்]]* (2023), *[[அரண்மனை 4]]* (2024) ஆகியவை உள்ளன. கூடுதலாக, இவர் *11- டான் இவர்ஸ்* (2021), *[[நவம்பர் ஸ்டோரி]]* (2021), *ஜீ கர்தா* (2023), *ஆக்ரி சாச்* (2023), *டூ யூ வாநா பார்ட்னர்* (2025) போன்ற இணையத் தொடர்களில் முன்னணி நடிகையாகப் பணியாற்றியுள்ளார்.

## திரைப்படவியல்

### நடித்த திரைப்படங்கள்

### தொலைக்காட்சி

### இசை காணொளிகள்

## விருது

## பிற செயல்பாடுகள்
தமன்னா பாட்டியா நடிப்புக்கு அப்பால் பல்வேறு முயற்சிகளை மேற்கொண்டுள்ளார். 2010களின் தொடக்கத்தில், அவர் ஃபான்டா மற்றும் சந்திரிகா ஆயுர்வேத சோப் உள்ளிட்ட தொலைக்காட்சி விளம்பரங்களுக்கு மாடலாக பணியாற்றினார். மார்ச் 2015 இல், அவர் ஜீ தெலுங்குவின் பிராண்ட் தூதராக நியமிக்கப்பட்டார். அதே மாதத்தில், அவர் தனது வைட் & கோல்டு என்ற நகை பிராண்டை தொடங்கினார். ஜனவரி 2016 இல், பெண் குழந்தையைக் காப்போம், பெண் குழந்தைகளுக்கு கற்பிப்போம் என்ற பிரச்சாரத்தில் சமூக காரணங்களுக்காக அவர் பங்கேற்றார். அவர் 2018 மற்றும் 2023 ஆகிய ஆண்டுகளில் இந்தியன் பிரீமியர் லீக் தொடக்க விழாக்களில் நடனமாடினார்.

ஆகஸ்ட் 2021 இல், *பாக் டு தி ரோட்* என்ற அவரது முதல் புத்தகம் பெங்குயின் ரேண்டம் ஹவுஸ் இந்தியா வெளியிட்டது. செப்டம்பர் 2022 இல், அவர் ஷுகர் காஸ்மெட்டிக்ஸ் நிறுவனத்தில் பங்குதாரரானார். ஜனவரி 2023 இல், அவர் ஐஐஎஃப்எல் ஃபைனான்ஸ் மற்றும் ஜூலை 2023 இல் விஎல்சிசி ஆகியவற்றின் பிராண்ட் தூதராக நியமிக்கப்பட்டார். அக்டோபர் 2023 இல், ஜப்பானின் முன்னணி அழகு சாதன நிறுவனமான ஷிசிடோவின் முதல் இந்திய தூதராக அவர் தேர்ந்தெடுக்கப்பட்டார். ஜனவரி 2024 இல், அவர் செல்கோர் கேஜெட்ஸ் லிமிடெட் மற்றும் மார்ச் 2024 இல் ரஸ்னா என்ற குளிர்பான நிறுவனத்தின் பிராண்ட் தூதராக ஆனார். மே 2025 இல், அவர் கர்நாடக சோப்ஸ் அண்ட் டிடர்ஜென்ட்ஸ் லிமிடெட் நிறுவனத்தின் பிராண்ட் தூதராக நியமிக்கப்பட்டார், இதில் மைசூர் சந்தன சோப் பிராண்டை இரண்டு ஆண்டுகளுக்கு பிரதிநிதித்துவப்படுத்துகிறார்.

## குறிப்புகள்

## சான்றுகள்

## வெளி இணைப்புகள்

*
*
*
*தமன்னா பாட்டியா பாலிவுட் ஹங்காமாவில்

பகுப்பு:தமிழ்த் திரைப்பட நடிகைகள்
பகுப்பு:1989 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்